Η κριτική του Κορνήλιου Καστοριάδη στον Πολιτικό του Πλάτωνα
Creators: name: Χαρέλας, Αναστάσιος Χρ.
Publisher: name: Aristotle University of Thessaloniki
Year: 2024
Subjects: Καστοριάδης
Πλάτωνας
Πολιτικός
Kastoriadis
Plato
Politicus

description: Η διπλωματική εργασία έχει τίτλο «Η κριτική του Κορνήλιου Καστοριάδη στον Πολιτικό του Πλάτωνα» και αποτελείται από τέσσερα μέρη. Στο πρώτο μέρος παρουσιάζεται ο ρόλος της κοινωνικής αυτοθέσμισης στην πολιτική εξέλιξη της αρχαίας Ελλάδας και στη δημιουργία της φιλοσοφίας, της πολιτικής και της δημοκρατίας. Ακόμη, παρουσιάζεται η πολυεπίπεδη κρίση του 4ου αιώνα π.Χ. και η προσπάθεια σημαντικών στοχαστών της περιόδου να διατυπώσουν μία νέα πολιτική πρόταση με τον περιορισμό των στοιχείων της ριζοσπαστικής δημοκρατίας. Στο δεύτερο μέρος παρουσιάζονται οι συνθήκες που διαμόρφωσαν τη σκέψη και τις πολιτικές επιδιώξεις του Πλάτωνα, εξετάζεται η θέση του Καστοριάδη για τον Πλάτωνα και παρουσιάζεται το ιστορικό της διεξαγωγής του σεμιναρίου του Πολιτικού. Στο τρίτο μέρος εξετάζεται η κριτική του Καστοριάδη στον Πολιτικό. Ο Καστοριάδης θεωρεί εντελώς παράδοξη τη δομή του διαλόγου και υποστηρίζει ότι οι δύο πρώτοι ορισμοί του Πλάτωνα για τον πολιτικό άνδρα, ως ποιμένα και ως υφαντή, είναι εντελώς περιττοί. Ο Πλάτωνας ενδιαφέρεται για τον τρίτο ορισμό του πολιτικού ως επιστήμονα, που ως κάτοχος της αληθινής γνώσης γνωρίζει τι πρέπει να πράττει ο καθένας. Αυτή η πεποίθηση, όμως, δεν αναγνωρίζει στα άτομα τη δυνατότητα να διαχειρίζονται αυτόνομα τις υποθέσεις τους. Στην πλατωνική ανθρωπογονία η επιβίωση των ανθρώπων εξαρτάται από την παρέμβαση των θεών και όχι από τις δικές τους δυνάμεις και έτσι επαναφέρεται η ετερονομία της κοινωνίας. Στο τέταρτο μέρος παρουσιάζονται τα συμπεράσματα της μελέτης και γίνεται μία απόπειρα με βάση τις θέσεις και τις πολιτικές παρεμβάσεις του Καστοριάδη να κατανοηθεί ο πολιτικός λόγος που τον ώθησε να αναμετρηθεί με τον Πολιτικό και τον Πλάτωνα.
description: The thesis is entitled "Cornelius Castoriadis's critique of Plato's Politicus" and consists of four parts. The first part presents the role of social autonomy in the political evolution of ancient Greece and in the creation of philosophy, politics and democracy. Furthermore, the multi-level crisis of the 4th century BC is presented and the attempt by important thinkers of the period to formulate a new political proposal by limiting the elements of radical democracy. In the second part, the conditions that shaped Plato's thought and political aspirations are presented, Kastoriadis's position on Plato is examined, and the backround/chronicle of the conduct of the Politicus seminar is presented. In the third part, Kastoriadis' critique of Politicus is examined. Castoriadis considers the structure of the dialogue a complete paradox and argues that Plato's first two definitions of the political man, as shepherd and as weaver, are completely unnecessary. Plato is interested in the third definition of the politician as a scientist, who as the possessor of true knowledge knows what everyone should do. This belief, however, does not recognize in individuals the ability to manage their affairs autonomously. In Platonic anthropogony the survival of humans depends on the intervention of the gods and not on their own powers and thus the heteronomy of society is restored. In the fourth part, the conclusions of the study are presented and an attempt is made, based on the positions and political interventions of Kastoriadis, to understand the political reason that prompted him to confront the Politicus and Plato.